31992R1461
L 153/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1461/92 НА КОМИСИЯТА
от 4 юни 1992 година
за изменение за пети път на Регламент (ЕИО) № 2159/89 за определяне на подробни правила за прилагането на специфичните мерки за черупкови и рожкови плодове, предвидени в дял IIа от Регламент (ЕИО) № 1035/72 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), последно изменен с Регламент (ЕИО) № 1156/92 (2), и по-специално член 14, параграф 9 от него;
като взе предвид Регламент (ЕИО) № 790/89 на Съвета от 20 март 1989 г. за определяне на размера на допълнителната фиксирана помощ за учредяването на организации на производители и на максималния размер на помощта за подобряване на качеството и търговията в сектора на черупковите плодове и рожковите (3), последно изменен с Регламент (ЕИО) № 832/92 (4), и по-специално член 1 от него,
като има предвид, че Регламент (ЕИО) № 832/92 за изменение на Регламент (ЕИО) № 790/89 предвижда възможността при определени условия допълнителната помощ, предоставяна на организациите на производителите на черупкови плодове, да бъде изчислена въз основа на количествата продукти, предлагани на пазара от организациите на производителите през втората пазарна година след датата, на която те са получили специално признаване; като има предвид, че в тази връзка е необходимо да се направят изводи по отношение на съответните разпоредби от Регламент (ЕИО) № 2159/89 на Комисиаята (5), последно изменен с Регламент (ЕИО) № 3746/91 (6);
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Добавя се следната алинея към член 10, параграф 2 от Регламент (ЕИО) № 2159/89:
„Когато се прилага последният параграф от член 1 от Регламент (ЕИО) № 790/89, предлаганите на пазара количества се отнасят до действително продадените количества през втората пазарна година след датата на специалното признаване.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юни 1992 година.